kardosdrur/scandi-wiki huggingface dataset:
Panserfregatten Danmark

Panserfregatten Danmark var egentlig bestilt af Konføderationen under den amerikanske borgerkrig, men som følge af et indviklet politisk spil – se næste afsnit – havnede den i 1864 i Danmark. Den var marinens hidtil største skib, og det var derfor naturligt at give den navnet Danmark.

Forhistorien 
Under den amerikanske borgerkrig 1861-65 led Konføderationen under manglende værftskapacitet, og dermed manglende mulighed for at matche Unionens flådestyrker. Der blev derfor gjort adskillige forsøg på at udvide flåden med skibe købt i udlandet, selv om stormagterne England og Frankrig principielt afviste at levere til nogen af parterne. Det lykkedes at få bygget et antal handelsskibe, der kunne udrustes som krydsere, men med egentlige krigsskibe lå det langt tungere. Konføderationen ønskede et stort panserskib i stil med La Gloire eller Warrior, og i maj 1862 blev der skrevet kontrakt med Thomsons værft i Glasgow om bygning af en panserfregat. Byggeriet kunne imidlertid ikke holdes skjult for den britiske regering, og for at undgå beslaglæggelse blev kontrakten ophævet i december 1863 med en klausul om, at skibet ikke måtte sælges til Unionen. Det forværrede forhold mellem Danmark og Prøjsen førte til, at den prøjsiske marineminister von Roon i november 1863 sendte en delegation til England for at indkøbe krigsskibe. En af de udsendte ingeniører beså også panserfregatten, men var ikke imponeret og frarådede et køb. I den situation ankom de danske repræsentanter til Skotland i december 1863 og fik gennemført et hurtigt køb, primært for at forhindre skibet i at komme på prøjsiske hænder. Panserskibet blev søsat i februar 1864, og var i september klar til et prøvetogt. Selv om der på det tidspunkt var våbenhvile mellem Danmark og de tyske stater, var der alligevel tvivl om Storbritanniens vilje til at udlevere skibet, så "prøvetogtet" kom til at gå til København via den norske by Horten, der i modsætning til Orlogsværftet havde en tørdok, der var stor nok til at rumme det velvoksne skib. Kort før ankomsten til København blev det bestemt, at panserfregatten skulle hedde Danmark.

Tjeneste 
Efter afleveringen i København fik Danmark artilleri om bord. Der var imidlertid utilfredshed med, at skibet ikke havde kanoner, der kunne skyde agterud. En ombygning i 1867-68 gjorde dette muligt (se planen). I 1869 var Danmark på togt ved Norge og i Nordatlanten, men det blev aldrig senere sendt til søs. Fra 1893 var Danmark reservekaserneskib, og det udgik af flåden og blev ophugget i 1907.

Litteratur 
 R. Steen Steensen, Vore panserskibe, (Marinehistorisk Selskab, 1968)

Se også 
 Andre skibe med navnet Danmark.

Danmark, Panserfregatten
Eddie Johnson (fodboldspiller fra England)

Edward William "Eddie" Johnson (født 20. september 1984) vaR en engelsk professionel fodboldspiller, men valgte i 2012 at stoppe karrieren som professionel fodboldspiller. Han var midtbanespiller, men har også tidligere spillet som angriber. Edward spillede i bl.a. Manchester United, Bradford, Chester City, Austin Aztex, Portland Timbers og på lejebasis hos Royal Antwerp, Conventry City og Crewe Alexandra

Han blev født i Chester, hvor han begyndte sin fodboldkarriere på Crewe Alexandra og Manchester Uniteds akademier. Han blev udlånt til Royal Antwerp, Coventry City og Crewe Alexandra, før Manchester United slap ham i 2006, hvorefter han tilsluttede sig Bradford City, hvor han spillede 64 ligakampe på to sæsoner. Han sat fri på transfermarkedet af Bradford i 2008, og efter første omgang at afvise et skifte til Chester, ville han til Crewe, men de afviste i stedet ham, og i stedet tilsluttede han alligevel Chester City, hvor han brugte seks måneder, før hans kontrakt blev opsagt, til at give ham mulighed for at flytte til Austin. Han har også repræsenteret sit land på ungdomsniveau.

Det tidlige liv 
Johnson blev født i Chester den 20. september 1984. Han gik på Boughton Heath Primary School og The Bishops' Blue Coat Church of England High School i byen. På trods af at han voksede op som Everton-fan, startede Johnson på sin fodboldkarriere på Crewe Alexandras akademi i en alder af 10 år. I 1999 skrev han under for Premier League-truppen Manchester United som juniorspiller.

Referencer

Eksterne henvisninger 
 Fakta om Eddie Johnson  på Soccerbase 
 Fakta om Eddie Johnson  på FIFA.com 
 Profil af Eddie Johnson  på ChesterCityFC.net 

Fodboldspillere fra England
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Coventry City F.C.
Fodboldspillere fra Crewe Alexandra F.C.
Fodboldspillere fra Bradford City A.F.C.
Fodboldspillere fra Chester City F.C.
Fodboldspillere fra Austin Aztex FC
Fodboldspillere fra Portland Timbers
Personer fra Chester
Amjad Khan

Amjad Khan (født 14. oktober 1980 i København) er en dansk / engelsk test cricketspiller. Han er højrehåndet ved battet og som kaster. Han spiller for engelske Kent.

I februar 2009 blev han inviteret til at erstatte skadede Andrew Flintoff på det engelske testcricketlandshold turne i Caribien og den 6. marts 2009 debuterede han på det engelske testcricketlandshold i en kamp mod et samlet caribisk testcricketlandshold.

Eksterne henvisninger 

 Amjad Khan er udtaget til det engelske testhold i cricket , Dansk Cricket Forbund
 Danmarks ukendte verdensstjerne, Sporten.dk, 17. marts 2009

Cricketspillere fra Danmark
Cricketspillere fra England
Personer fra København
Connie Olsen

Connie Olsen født 1960 er en tidligere dansk langdistanceløber, som løb for Københavns IF i perioden 1977-1980.
 
Olsen vandt et individuelt dansk mesterskab; 1500 meter indendørs 1978 samt to hold mesterskaber. Hun deltog tre gange på verdensmesterskaberne i cross med en 35.plads som bedste resultat. 1978 var hun med ved Europamesterskaberne i Prag på 3000 meter og opnåede en 25 plads. Hun opnåede tre landskampe.

Internationale mesterskaber 
 1980 VM 6 km cross nummer 81
 1979 VM 6 km cross nummer 35
 1978 VM 6 km cross nummer 36
 1978 EM 3000 meter nummer 25 9:40.6

Danske mesterskaber 
  1978 1500 meter 4:27.87
  1978 3000 meter 9:24.2
  1978 1500 meter inde 4:38.6
  1978 Cross 4 km hold
  1977 Cross 4 km hold

Personlige rekorder 
 800 meter 2,16,7h 1977
 1500 meter 4,26,5h 1978
 3000 meter 9,19,8h 1978
 10 000 meter 34,41,0 1978

Eksterne henvisninger 
 DAF i tal – Connie Olsen 

Atleter fra Københavns IF
Mellemdistanceløbere fra Danmark
Langdistanceløbere fra Danmark
Lars Bo Sørensen

Lars Bo Sørensen født 22. august 1957, er en tidligere dansk langdistanceløber, som løb for Københavns IF i perioden 1977-1990.
Han var under flere år i 1980'erne på det danske hold ved verdensmesterskaberne i cross.
Det blev til to danske mesterskaber for hold og otte landskampe.
Han vandt Eremitageløbet i 1982.

Internationale mesterskaber 
 
 1985 VM 12 km cross nummer 198
 1984 VM 12 km cross nummer 137
 1982 VM 12 km cross nummer 146
 1981 VM 12 km cross nummer 179
 1980 VM 12 km cross nummer 151

Danske mesterskaber 
 
  1981 5000 meter 14:19.7

Personlige rekorder 

 1 mile: 4,19,7 1979
 3000 meter: 8,14,3 1981
 5000 meter: 14,13,8 1981
 10 000 meter: 30,04,8 1988
 10 km landevej: 29,21 1984
 15 km landevej: 45,21 1984
 20 km landevej 1,02,08 1984
 Marathon: 2,17,42 1984

 

Atleter fra Københavns IF
Langdistanceløbere fra Danmark
Marcus Aemilius Lepidus

Marcus Aemilius Lepidus kan henvise til:

 Marcus Aemilius Lepidus (konsul 232 f.Kr.), konsul i 232 f.Kr. og 221 f.Kr., og augur
 Marcus Aemilius Lepidus (konsul 187 f.Kr.), konsul i 187 f.Kr. og 175 f.Kr., Pontifex Maximus 180–152 f.Kr., og censor
 Marcus Aemilius Lepidus (konsul 158 f.Kr.), konsul i 158 f.Kr.
 Marcus Aemilius Lepidus (120-77 f.Kr.), konsul i 78 f.Kr.
 Marcus Aemilius Lepidus (triumvir), søn af forrige, del af andet triumvirat, konsul i 46 f.Kr. og 42 f.Kr., Pontifex Maximus 44–12 f.Kr.
 Lepidus den yngre, eneste søn af triumviren Lepidus og Junia Secunda (søster til Marcus Junius Brutus)
 Marcus Aemilius Lepidus (konsul 6), konsul i 6, general i den illyriske krig
 Marcus Aemilius Lepidus (henrettet 39), nevø af forrige og svoger til kejser Caligula
Murkunst (firma)

Murkunst er et hold af tre danske illustrationsmalere der har specialiseret sig i at male lovlig graffiti. Holdet der har mere end 20 år bag sig har udviklet nogle tekniker, hvor de ved hjælp af spraydåser frembringer billeder på store flader. Deres produktioner kan man se på mure rundt i Danmark, men også på nogle biler som kører rundt i København.

Eksterne henvisninger 
Hjemmeside

Graffitikunstnere fra Danmark
Grupper
Pierre Bonnard

Pierre Bonnard (født 3. oktober 1867 i Fontenay-aux-Roses, død 23. januar 1947 i Le Cannet) var en fransk postimpressionistisk maler. Medstifter af kunstnergruppen Les Nabis.

Bonnard blev efter faderens ønske jurist og arbejdede som sådan en kort periode, før kunsten i 1880'erne blev hans hverv. Han studerede ved Académie Julian og École des Beaux-Arts i Paris. 

Hans første separatudstilling var i Galerie Durand-Ruel i 1896. Han deltog jævnligt i Salon des Indépendants. Han sammen dannede med Maurice Denis, Paul Sérusier, Ker-Xavier Roussel og Édouard Vuillard kunstnergruppen Les Nabis, der forsøgte at lægge symbolske og åndelige elementer ind i sine billeder. Gruppen var stiftet af Paul Gauguin og kombinerede symbolismen og impressionismen. Bonnard forlod Paris i 1910 og slog sig ned i Sydfrankrig.

Hans værker er kendt for sine intense farver og komplekse kompositioner, ofte befolket med venner og familie. I en periode var hans billeder inspireret af japanske træsnit. 

I 1893 mødte Pierre Bonnard Marthe. Hun var født Maria Boursin, men kaldte sig Marthe De Meligny. Marthe blev hans husholderske og senere hans hustru. Hun var hans foretrukne model og forekommer på talrige malerier: med sytøjet, i køkkenet, i badekarret .... 

Bonnard lavede også selvportrætter, landskabsmalerier og stilleben. 

Han malede ikke 'i marken' eller  efter 'levende' model. Han lavede skitser af sine motiver – nogle gange fotograferede han dem også – og gjorde noter om farverne. Ud fra disse forarbejder og noter udførte han derefter malerier på lærred i sit atelier.

Bonnard færdiggjorde sit sidste maleri af mandeltræer i blomst få dage før sin død. Museum of Modern Art arrangerede en posthum udstilling for ham i 1948, og i 1998 havde Tate Gallery i London en stor udstilling, der fortsatte hos Museum of Modern Art.

Et dansk kuriosum: I 1897 udarbejdede Pierre Bonnard 18 erotiske tegninger som illustrationer til den franske oversættelse af Peter Nansens roman Maria, en Bog om Kjærlighed (1894). Romanen er en kærlighedserklæring til den unge danske skuespillerinde Betty Müller, som Peter Nansen blev gift med 1896.

Kilder

Litteratur 
 Bonnard : Udstillingskatalog. - Humlebæk, Louisiana, 1992. – 98 sider, illustreret (i farver). – (Louisiana revy, 33. årgang nr 1, september 1992)Indhold: Margrit Hahnloser-Ingold: "Pierre Bonnard". – Michel Serres: "Lærred, klæde, hus". – Eric Fischl: "Adam og Eva i Frankrig". – Øystein Hjort: "Bonnards blik". – Ola Billgren: "Havnen i Saint-Tropez – en indgang til Pierre Bonnards værk: Bonnards anvendelse". – François Heilbrun og Philippe Néagu: "Bonnard og fotografiet". – Antoine Terrasse: "Biografi"

Malere fra Frankrig
Choji Akimichi

er en karakter fra anime- og Mangaserien Naruto af Mashashi Kishimoto. I både filmen og bøgerne er han fremstillet som en klodset ninja, der ikke har styr på det han laver, men han har et vældigt stor temperament, hvis man nævner hans kropsstørrelse.

Karakterprofil

Personlighed 
Choji er en stille person, der elsker at spise og spise. Han har altid en pose chips på sig, som han både som tilskuer og i kamp kan hive frem. Dette medfører at han tager utrolig meget på i vægt og han er derfor altid fremstillet som tyk. Udover at han er venlig mod alle han møder er han 100% loyal til hans bedste ven, Shikamaru Nara, der i en tidlig alder så hvordan Choji blev mobbet og hjalp ham igennem det.

Evner 
Choji's evner er baseret på hans kropsstørrelse og hans evne til at vokse, hvilket også kendetegner hans klan. Han kan forlænge og forstørre sine arme, for at gribe ud og holde modstanderen, eller udvide sin torso til en kugle, der ikke kan stoppes, når først den begynder at spinne.

Plot overblik 
Choji er en bifigur i serien, men træder først virkelig i kraft, da han forsøger at tage sig af en ninja fra byen Otogakure, der har kidnappet Sasuke Uchiha. Det er en kamp på styrke, hvor Choji er nød til at bruge "soldater piller", da giver ham ekstra styrke. Dog bruger de så meget energi, at han næsten dør af dem.

Figurer fra Naruto
Kristen Stewart

Kristen Jaymes Stewart (født 9. april 1990) er en amerikansk film og tv-serie skuespiller. Hun er kendt for at have medvirket i bl.a. Panic Room, Zathura, In the Land of Women, Into the Wild, The Messengers, Twilight og Snow White and the Huntsman' og Cold Creek Manor.

 Baggrund 
Kristen Stewart er født og opvokset i Los Angeles, hvor hun pt. bor med sin familie. Hendes far, John Stewart, er scenemanager og tv-producer og har tidligere arbejdet for Fox Networks. Moderen, Jules Mann-Stewart, er manuskriptforfatter og stammer fra Maroochydore, Queensland, Australien.

Kristen Stewart gik i skole indtil syvende klasse og fortsatte derefter sin uddannelse pr. korrespondance. Hun har en ældre broder, Cameron Stewart, som spiller guitar. I et inteview med Vanity Fair i 2008, bekræftede hun, at hun datede skuespilleren Michael Angarano, som hun var kæreste med. Hun var også kærester med medskuespilleren Robert Pattinson fra filmen Twilight, men det viste sig senere at hun havde en affære. Hun er også gode venner med medskuespillerne Dakota Fanning og Taylor Lautner.

 Karriere 
Stewart begyndte sin skuespillerkarriere som 8-årig, efter at en agent havde set hende optræde i skolens juleshow. Hendes første rolle var en lille rolle uden replikker i Disney Channels The Thirteenth Year. Senere har hun medvirket i indiefilmen The Safety of Objects, hvori hun spillede en tomboy datter af en stresset, enlig moder. Hun havde en stor rolle i Hollywood filmen Panic Room, hvor hun spillede den gnavne, diabetiske datter af en enlig moder (Jodie Foster. Filmen modtog mange positive anmeldelser, og Stewart fik personligt ros for sin optræden i denne film.

Kristen Stewart har sammen med Adam Brody og Meg Ryan hovedrollen i In the land of women, som blev lavet i 2007. Stewarts mest succesrige rolle har foreløbig været i filmserien Twilight sammen med Robert Pattinson. I 2008 spillede hun Isabella (Bella) Swan i den første film i serien, en rolle hun har gentaget i efterfølgerne New Moon, Eclipse samt Breaking Dawn 1 og 2Imellem disse film har hun spillet med i The Runaways, hvor hun spiller den succesrige Joan Jett, samt Welcome to the Rileys. Senere har hun spillet med i Snow White and the Huntsman og On the Road. Ved Den 33. Razzie-Uddeling modtog hun en Razzie for "Værste skuespillerinde" for sin præstation i Snow White and the Huntsman og i The Twilight Saga: Breaking Dawn - Part 2''.

Kristin Stewart har også den kvindelige hovedrolle i Woody Allens romantiske komedie Cafe Society fra 2016.

Filmografi

Eksterne henvisninger 

 

Filmskuespillere fra USA
Modtagere af Golden Raspberry Awards
César for bedste kvindelige birolle
Personer fra Los Angeles
Großheubach

Großheubach er en kæbstad (markt) i Landkreis Miltenberg i Regierungsbezirk Unterfranken i den tyske delstat Bayern.

Geografi 
Großheubach ligger i Maindalen, og er indrammet af udløbere af mittelgebirgeområderne Spessart og Odenwald. Großheubach hører bebyggelserne Klotzenhof og Roßhof. Det højeste punkt i kommunens område er det 439 m høje skovklædte bjerg Ospis. Großheubach ligger på vandreruten ''Fränkischer Rotwein Wanderweg.

Eksterne henvisninger
Großwallstadt

Großwallstadt er en kommune i Landkreis Miltenberg i Regierungsbezirk Unterfranken i den tyske delstat Bayern. Håndboldklubben TV Großwallstadt stammer fra byen.

Geografi 
Großwallstadt ligger ved floden Main i i Region Bayerischer Untermain.

Historie 
Som en del af ærkestiftet Mainz blev Großwallstadt ved Sekulariseringen i 1803 en del af den da dannede Fyrstedømmet Aschaffenburg, og blev sammen med det i 1814 en del af Bayern.

Eksterne henvisninger
Snekrokus

 
Snekrokus (Crocus tommasinianus), også skrevet Sne-Krokus, er en flerårig urt, som overvintrer ved hjælp af en rodknold.

Beskrivelse 
De grundstillede blade er linjeformede med hel, oprullet rand og parallelle bladribber. Oversiden er mørkegrøn med en tydelig, hvid stribe ned langs midten af bladet. Undersiden er ensfarvet græsgrøn.

Blomstringen sker – alt efter forholdene – i februar-marts. Blomsten sidder enligt i midten af bladrosetten. Den er regelmæssig og 3-tallig, idet dog kron- og bægerblade er helt ens og ikke til at skelne fra hinanden. Blosterbladenes farve er lysviolet til lilla med en lidt lysere yderside. Blomsten er ikke stribet. Frugten er en trerummet kapsel med mange frø.

Ud over det trævlede rodnet findes der en overvintringsknold i jorden.

Højde x bredde og årlig tilvækst: 0,10 x 0,05 m (10 x 5 cm/år).

Hjemsted 
Snekrokus er naturligt udbredt i Sydungarn, Kroatien, Bosnien, Serbien og Bulgarien, hvor den vokser på kalkbund enten i fugtige skove, domineret af løvfældende træer, eller på let skyggede klippeområder i 300-1.500 m højde. Desuden er planten naturaliseret i andre dele af Europa, hvor den er spredt fra dyrkning.

Arten vokser på Kurtçali højderne (485 m), som ligger i den vestlige udkant af byen Balıkesir i Marmara regionen i det nordvestlige hjørne af Lilleasien. Her findes den i en tør, åben vegetation sammen med bl.a. Aegilops ovata (en art af gedeøje), draphavre, fennikel, alm. figen, alm. kællingetand, liguster, balkananemone, Crocus pallasii, Crocus pulchellus (arter af krokus), Ephedra major (en art af ledris), etruskisk gedeblad, farvegåseurt, fransk anemone, Fritillaria bithynica (en art af Fritillaria), glatbladet tidselkugle, gul snerre, hvid morbær, kantet perikon, karteusernellike, knoldet mjødurt, lav iris, mandel, middelhavsene, nikkende tidsel, orientalsk hvidtjørn, rosenløg, smalbladet lupin, tætblomstret hindebæger og ægte jasmin

Anvendelse 
Snekrokus kan bruges som prydplante under trægrupper, busketter, plæner og stenbede. Der findes sorter med lidt afvigende blomsterfarver: purpur, lavendelblå og violet med hvide spidser samt rent hvid.

Note

Litteratur 
 Eckehardt J. Jäger, Friedrich Ebel, Peter Hanelt og Gerd K. Müller (udg.): Rothmaler Exkursionsflora von Deutschland. bd. 5: Krautige Zier- und Nutzpflanzen, 2008, .

Eksterne links 

 The Alpine House: Crocus tommasinianus .

Haveplanter
Violette blomster
Krokus
Redningscenter Herning

Redningcenter Herning er et område beliggende i den nordvestelige del af Herning. Her findes de tre redningsinstanser Herning Kommunale Brandvæsen, Falcks ambulancestation samt Beredskabsstyrelsen Midtjylland.

Beredskabsstyrelsen Midtjylland har ligget på området siden 1966, og med brand- og ambulancestationen, som blev indviet i 2004, udgår alle Hernings redningsopgaver herfra.

Eksterne henvisninger
Falck
Herning Kommunale Brandvæsen 
Beredskabsstyrelsen Midtjylland 

Redningsberedskaber
Bygninger, konstruktioner og anlæg i Herning
Saksespark

Et saksespark er et spark i fodbold hvor man hopper op i luften og slynger sig bagover. Mens man ligger i luften sparker man baglæns mod mål. Til sidst lander man på ryggen.

Historie 
Den spanske fodboldspiller Ramon Unzaga er krediteret for at have udført det første saksespark i 1914. Han flyttede senere til Chile og sparket blev senere kaldt chilena. Den brasilianske fodboldspiller Leônidas da Silva perfektionerede sparket i 1930'erne og 1940'erne. Sparket blev imidlertid først gjort verdenskendt af Pelé i 1960'erne og 1970'erne.

Noter 

Fodboldteknik
Sortjord

Sortjord (Chernozem, , ;, ; ) er den karakteristiske jordtype i verdens steppeområder. I uberørt form består den af 4 lag (se illustrationen): Ap, som er et dybt mørkebrunt lag i 0-25 cm dybde, har et meget højt indhold af humus. Ah er et brunsort lag i 25-65 cn dybde, som har et højt indhold af humus, A CaC er et gulbrunt lag i 65-90 cm dybde, hvor man finder et svagt indhold af humus. C er et gulligt lag i 90-120 cm dybde, som består af rent löss.

Geografisk udbredelse 

Denne jordtype findes på de eurasiske stepper, de amerikanske prærier og de sydamerikanske pampas. Man formoder, at jordtypen er opstået gennem henved 10.000 års vækst af planter med et dybtgående rodnet, og i hvert fald på de amerikanske prærier er årsagssammenhængen tydelig.

Referencer

Se også 
 World Reference Base for Soil Resources

Eksterne henvisninger

Litteratur 
 IUSS Working Group WRB: World Reference Base for Soil Resources, fourth edition. International Union of Soil Sciences, Vienna 2022, . ().

Danmarks jordarter
Jordtyper
Hausen (ved Aschaffenburg)

Hausen er en kommune i Landkreis Miltenberg i Regierungsbezirk Unterfranken i den tyske delstat Bayern. Den er en del af Verwaltungsgemeinschaft Kleinwallstadt.

Geografi 
Hausen ligger i Naturpark Spessart i Region Bayerischer Untermain.

Historie 
Landsbyerne Oberhausen og Unterhausen i ærkestiftet Mainz blev ved Reichsdeputationshauptschluss 1803 en del af det nydannede Fyrstedømmet Aschaffenburg og i 1814 en del af Bayern. 25. april 1856 blev de to indtil da selvstændige kommuner sammenlagt til kommunen Hausen.

Eksterne henvisninger
Kirchzell

Kirchzell er en købstad (markt) i Landkreis Miltenberg i Regierungsbezirk Unterfranken i den tyske delstat Bayern. Kommunen ligger i Odenwald i området hvor Bayern grænser til både Hessen og Baden-Württemberg.

Geografi 
Kirchzell er den arealmæssigt største kommune i Landkreis Miltenberg; den har store skove og ligger i Geo-Naturpark Bergstraße-Odenwald. Området afvandes af bækkene Waldbach, Gabelbach og floden Mud der løber ud i Main.

Nærliggende byer :
 Amorbach
 Erbach
 Michelstadt
 Miltenberg
 Mudau
 Walldürn

Inddeling 
Kommunen består ud over Kirchzell af disse landsbyer og bebyggelser:
 Breitenbach
 Breitenbuch
 Buch
 Ottorfszell
 Preunschen
 Watterbach
 Dörnbach
 Schrahmühle
 Hofmühle
Flere af disse var indtil 1975 selvstændige kommuner.

Bygningsværker 
 Rester af Limes, romernes beskyttelsesmur mod germanerne.
 Borgruinen Wildenberg (eller Wildenburg)

Eksterne henvisninger
Leônidas da Silva

Leônidas da Silva (6. september 1913 – 24. januar 2004) var en brasiliansk fodboldspiller og fodboldkommentator. Han spillede for  under to verdensmesterskaber. Han var topscorer ved VM i fodbold i 1938.

Han var kendt som "Den Sorte Diamant" og som "Elastikmanden" pga. sine akrobatiske evner. Han var en af foregangsmændene i udviklingen af saksesparket.

Eksterne henvisninger 

Fodboldspillere fra Brasilien
Fodboldspillere fra Club Atlético Peñarol
Knud Kyhn

Knud Carl Edvard Kyhn (født 17. marts 1880 på Frederiksberg, død 23. november 1969 i Farum) var en dansk maler, tegner og keramisk billedhugger.

Knud Kyhn, der var nevø af landskabsmaleren, Vilhelm Kyhn, blev uddannet på Kunstakademiet og Kunstnernes Frie Studieskoler i 1904. Han arbejdede for Den Kongelige Porcelænsfabrik i årene 1903-1910, 1924-1932 og 1936-1967, afbrudt af en periode hos Herman Kähler i Næstved 1920-1924 og hos Bing & Grøndahl 1908-1915 og 1933-1935.

Han fortsatte traditionen fra Fynboerne og havde fokus på dyr og deres bevægelser samt på lysets spil i malerier, akvareller, tegninger og keramiske arbejder. Særligt hans dyrefigurer i glaseret stentøj, fremstillet under tiden hos Den Kongelige Porcelænsfabrik, blev populære. Kyhn illustrerede desuden flere værker af Achton Friis. Fra 1908 udstillede han på Den Frie Udstilling.

Sammen med sin kone drev han fra 1934 eget værksted i tilknytning til hjemmet i Farum. I 1993 blev det åbnet for offentligheden. En stor del af hans værker blev udstillet i 2004 på Valdemars Slot og i 2006 på Kunst- og Kulturcenter Rønnebæksholm i Næstved.

Litteratur 
 Erik Mortensen: Knud Kyhn – 1880-1969, maler, tegner og keramiker (1994)
 Erik Mortensen: Med Knud Kyhn i Grønland (1999)

Eksterne henvisninger 
 
 http://www.kanne-kruike.nl/Merkeninfo/Merk13E.html[ Knud Kyhn, keramiske arbejder]  (på engelsk)
 

Malere fra Danmark
Billedhuggere fra Danmark
Tegnere fra Danmark
Modtagere af Eckersberg Medaillen
Danskere i 1900-tallet
Personer fra Frederiksberg
Dyremalere
Personer i Kraks Blå Bog (afdøde)